Jawaab:-Gudoomiyuhu, Cabdi Casiis Aw-Yuusuf, wuxuu ku jawaabey: “Su’aashaas inaad i weydiiso aad baan u jeclahay, sababtoo ah wixii iigu cajaab badnaa weeye intaan maamulka hayo, markabkaas markii uu soo caariyey bishii 7-aad sanadkii hore (2007) waxaa saarna 43 qof oo shaqaale ah, Markabkuna wuxuu ka mid ahaa Maraakiibtii xaalufisey oo meesha ka Kaluumeysan jirey, waxaana laga heley shabaagihii dadka deegaanka oo hore ay u qaateen, waxaa kale oo jirey ninkii dhaawacay ruux shabaag lahaa oo deegaanka joogey oo markaa dhaawicii Xabadii ay ku dhufteen miskiin la ah, markii dadku meesha ay isugu yimaadeen oo Markabkii la fuuley oo laga aqoodey ninkii Alaabtiisa, gudigii deegaanka ayaa arintii dhex galey oo badbaadiyey kii kale, waxaa kale oo cajiib ah Hubkii ku xirnaa Markabka Badda ayey ku gureen si aan dadku u arag, waxaa 6-bilood kadib la heley Baddii oo ciida qodey in Hub laga soo faago Badda dhexdeeda iyo Shabaagtii loo dhigey Aargoosatada oo isku xiran, shabaagtaas qaarkood waxaa ku duubnaa Qori Dheshiike ah, Dabo miinshaaraha, iyo qoriga AK 47, waxaan kaloo ku guuleysanay 43-da inaan badbaadino, Markabaka ilaa waagaas meesha ayuu yaalaa waa la jiidiwaayey, waxaana ilaalinayey 10 ruux oo ka mid ah dadka deegaanka.
